En 34-årig kvinde gik natten til lørdag amok og slog en ølflaske i hovedet på en 52-årig mand, som fik åbent sår helt ind i hovedskallen.

Det er endnu uvist, hvorfor kvinde pludselig enten bankede flasken i hovedet på manden eller kastede flasken efter ham, men sikkert er det, at den 34-årig kvinde nu er sigtet for vold af særlig rå, brutal og farlig karakter. Den 52-årige pådrog sig et 10 x 4 cm stort åbent sår ind til hovedskallen, efter at være blevet ramt af flasken. Voldsepisoden fandt sted kort efter midnat på Boulevard Cafeen i Aalborg. Den 34-årige kvinde er anholdt og befinder sig i dententionen, men hun er endnu ikke afhørt.